Document ID: 32002D0789

Odločba Komisije
z dne 10. oktobra 2002
o spremembi Odločbe 2001/751/ES glede uvoza živih ratitov in jajc za valjenje iz Bocvane
(notificirano pod dokumentarno številko K(2002) 3671)
(Besedilo velja za EGP)
(2002/789/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropskih skupnosti,
ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [1], kot je bila nazadnje spremenjena z Odločbo Komisije 2001/867/ES [2], in zlasti členov 21(1) in 23(1)b Direktive,
ob upoštevanju naslednjega:
(1) Odločba Komisije 2001/751/ES [3] določa pogoje v zvezi z zdravstvenim varstvom živali in veterinarsko certificiranje za uvoz živih ratitov in njihovih jajc za valjenje iz tretjih držav, kot tudi veterinarske sanitarne ukrepe, ki jih je treba izvesti po takem uvozu, in navaja seznam tretjih držav, iz katerih je tak uvoz lahko dovoljen.
(2) Inšpekcijski pregled, ki ga je Komisija opravila v Bocvani maja 2001, je pokazal, da so za ugotavljanje zdravstvenega stanja ratitov v tej državi na razpolago zadovoljivo strukturirani in organizirane veterinarske službe. Vendar pa zakonodaja Bocvane ni v celoti vključila zahteve za uradno prijavo aviarne influence.
(3) Bocvana je spremenila svojo zakonodajo, da bi zagotovila, da se aviarna influenca prijavi pristojnemu organu.
(4) Zato je primerno, da se dovoli uvoz živih ratitov in njihovih jajc za valjenje iz Bocvane.
(5) Zato naj se v skladu s tem spremeni Odločba 2001/751/ES.
(6) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 2001/751/ES se nadomesti z besedilom v Prilogi k tej odločbi.
Člen 2
Ta odločba se uporablja od 18. oktobra 2002.
Člen 3
Ta odločba je naslovljena na države članice.
V Bruslju, 10. oktobra 2002

Labels: 17
5
0
3
6
18